Jakov Sverdlov

Jakov Mikhajlovitsj Sverdlov (født 3. juni 1885 i Nizjnij Novgorod, død 16. mars 1919 i Moskva) var en russisk kommunistleder. 

Sverdlov, som var av jødisk byrd, deltok i den revolusjonære bevegelsen fra han var 16 år gammel. Han ble fengslet i 1902, men ble snart løslatt igjen. I 1903 gikk han inn i bolsjevikpartiet. I 1907 ble han dømt til straffarbeid, ble løslatt i 1909, men i 1911 ble han deportert til Sibir i fire år. Han var en av de fremste organisatorene for oktoberrevolusjonen i 1917 og ble den første ordføreren i den kommunistiske sentrale eksekutivkomité. 

Sverdlov ses som en av de hovedansvarlige for henrettelsen av tsar Nikolaj II under borgerkrigen i 1918. 

Selv døde han av spanskesyken. 

I 1924 fikk byen Jekaterinburg navnet Sverdlovsk til ære for ham, men i 1991 gikk man tilbake til det gamle navnet. Også en sovjetisk krysserklasse ble oppkalt etter ham.

Referanser

Eksterne lenker 
 
 

Opprørsledere
Sovjetiske politikere
Personer fra Nizjnij Novgorod